**נוהל השתתפות באסיפות כלליות**

1. **כללי**

מטרתו של נוהל זה להסדיר את אופן ההצבעה של החברה לניהול קרן השתלמות לרוקחים בע"מ (להלן: "**הקרן**") בהשתתפות באסיפות כלליות של תאגידים שבהם הקרן בעלת זכות הצבעה.

יובהר כי ביצוע ההצבעות באסיפות מתבצע באמצעות חברת אנטרופי שירותי מחקר כלכלי בע"מ (להלן: "**אנטרופי**").

1. **הוראות חוק רלבנטיות**

* פרק 4 שבחלק 2 לשער 5 בחוזר המאוחד (להלן: "**החוזר**").
* תקנות הפיקוח על שירותים פיננסיים (קופות גמל) (השתתפות חברה מנהלת באסיפה כללית) (תיקון), התשס"ט – 2014 (להלן:"**התקנות**").
* חוק החברות, התשנ"ט- 1999 (להלן: "**חוק החברות**").

1. **מדיניות ההצבעות**
   1. קווי מדיניות ההצבעה של הקרן יובאו בפני ועדת ההשקעות של הקרן אחת לשנה במטרה שזו תבחן האם יש מקום לעדכן את מדיניות ההצבעה.
   2. מנכ"ל הגוף הקרן רשאים להמליץ בכל אחת מישיבות ועדת השקעות של הקרן על עדכון קווי מדיניות הצבעה של הקרן. עדכון קווי המדיניות כפוף לאישור ועדת השקעות של הקרן.
2. **פרסום באתר האינטרנט של הקרן**
   1. באחריות הקרן לפרסם באתר האינטרנט שלה את מדיניות ההצבעה כפי שאושרה בוועדת ההשקעות של הקרן (להלן: "**מדיניות ההצבעה**").
   2. באחריות הקרן לפרסם באתר האינטרנט שלה את אמות המידה ביחס לאיכות הממשל התאגידי, המנחות את ועדת ההשקעות של הקרן בבואה להחליט על השקעות בניירות ערך (להלן: "**אמות המידה ביחס לאיכות הממשל התאגידי**").
   3. באחריות הקרן לפרסם את אופן ההצבעה של הקרן בפועל בתאגידים שהקרן הנה בעלת זכות הצבעה בהם, ולרבות:
      1. האם ההצבעה הייתה בהתאם למדיניות ההצבעה של ועדת ההשקעות של הגוף המוסדי או בסטייה ממנה וכן הסברים לגבי אופן ההצבעה במידה וההצבעה הייתה תוך סטייה ממדיניות ההצבעה (כמוגדר בס' ‎7).
      2. האם ההצבעה הייתה בנסיבות של ניגוד עניינים העלול להשפיע על אופן ההצבעה.
      3. מועד קיום האסיפה.
      4. פירוט הצעת ההחלטה.
      5. יחס הערך הנקוב של ניירות הערך המוחזקים על ידי הקרן מתוך כלל בעלי זכות ההצבעה.
      6. ההחלטה שהתקבלה.
      7. הרוב בו התקבלה ההחלטה.
   4. הפרסום של אופן ההצבעה (כאמור בסעיף ‎4.2) ייעשה תוך 7 ימי עסקים ממועד ההצבעה או ממועד כינוס האסיפה לפי המאוחר.
   5. במקרה בו עודכנה מדיניות ההצבעה ו/או עודכנו אמות המידה ביחס לאיכות הממשל התאגידי, יפורסם העדכון האמור תוך 14 ימי עסקים ממועד העדכון.
3. **השתתפות בהצבעות**

הקרן תשתתף ותצביע בכל באסיפה כללית של תאגיד שהיא בעל זכות הצבעה בו, בעד או נגד הצעת החלטה המובאת לאישור האסיפה הכללית שלו.

* 1. על אף האמור לעיל, הקרן רשאית לבחור שלא להשתתף בהצבעות האסיפה הכללית אם התקיים אחד מאלה:
     1. במידה ולא נדרש רוב שאינו רוב רגיל עפ"י דין ו/או הוראה באסיפה הכללית, למעט בהצבעות אשר נוגעות לנושאים הבאים ו/או אשר מתייחסות לאישור הפעולות הבאות :
        1. ששינוי תקנון התאגיד שיש בו כדי לפגוע בעניינם של בעלי המניות;
        2. מינויים ופיטורים של דירקטורים;
        3. התקשרות שיש לתאגיד אשר לדירקטור יש בה עניין אישי;
        4. אישור מיזוג לפי סעיף 32 לחוק החברות;
     2. כשבעל שליטה המחזיק בשיעור שיקנה לו את הרוב הנדרש לקבלה לאישור את ההצעה שעל סדר יומה של האסיפה, וזאת בהנחה שכל שאר מחזיקי המניות יצביעו נגדה, בהסתמך על דיווח התאגיד במסגרת זימון האסיפה.
     3. כשזכות ההצבעה של הקרן נובעת מהשקעה בנייר ערך חוץ, והאסיפה התקיימה מחוץ לישראל.

יובהר כי אין בנושאים האמורים כדי לגרוע מחובתה של הקרן להשתתף ולהצביע באסיפות כלליות נוספות, ככל שהדבר מתחייב מחובותיה של הקרן.

* 1. קרן המחזיקה בניירות ערך של תאגיד פיננסי, או של תאגיד השולט בתאגיד פיננסי או של תאגיד בנקאי שקיבל רישיון לפי סעיף 4(א)(1)(א) או (ב) לחוק הבנקאות (רישוי), התשמ"א-1981, תשתתף ותצביע באסיפה הכללית של התאגיד באופן שיאושר בידי רוב הנציגים החיצוניים בוועדת ההשקעות של הקרן, אם נושא הצעת ההחלטה המובאת לאישור האסיפה הכללית נמנה עם אחד מן הנושאים האלה:
     1. אישור מדיניות תגמול לפי הוראות סעיף 267א לחוק החברות;
     2. אישור עסקאות הטעונות אישור של האסיפה הכללית לפי הוראות סעיפים 272(ג), 272(ג1), 273(ב) ו-275 לחוק החברות.
  2. במקרה בו הקרן סבורה כי הקרן אינה צריכה להצביע באסיפה כללית מסוימת, יובא הדבר בפני היועמ"ש של הקרן, בצירוף כל המסמכים הדורשים למתן המלצתו, אשר יעביר את המלצתו למנכ"ל הקרן. מנכ"ל הקרן בלבד רשאי לאשר הימנעות הקרן מהצבעה. החלטה על הימנעות הקרן מהצבעה תתועד (לרבות נימוקיה) ותיחתם על ידי מנכ"ל הקרן. מנכ"ל הקרן יעדכן את וועדת ההשקעות בהימנעות מהצבעה כאמור בישיבתה העוקבת.

1. **קבלת החלטה לגבי אופן ההצבעה**
   1. באחריות יחידת בקרת השקעות של הקרן (להלן: "**יחידת בקרת השקעות**") להעלות את האחזקות למערכת ההצבעות של אנטרופי ולהתעדכן מול מערכת ההצבעה לקבלת רשימת האסיפות הכלליות העתידות להתקיים בשבוע שלאחר מכן. הרשימה מתעדכנת על ידי אנטרופי אשר משתתפת ומצביעה בשם החברה באסיפות אלו.
   2. באחריות יחידת בקרת ההשקעות של הקרן לקבל ממנהלת מחלקת תפעול ני"ע ו/או מהבנק בו מוחזקים הנכסים המנוהלים על ידי החברה את אישורי בעלות לניירות הרלבנטיים אשר מקנים לחברה את זכות ההצבעה באסיפות אשר עתידות להתקיים בשבוע העוקב – עבור אסיפות שאינן קיימות במערכת ההצבעות האלקטרוניות של הרשות.
   3. ההצבעה תתבצע אלקטרונית במערכת אנטרופי, המצביעה אלקטרונית באתר הרשות לניירות ערך.
   4. במקרה של זימון אסיפה דחופה, באחריות יחידת בקרת השקעות לפעול בפרק הזמן אשר הוקצב לשם כך בנסיבות האמורות וליידע באופן מיידי את מנכ"ל אינפיניטי.
   5. דחייה במועד האסיפה מחייבת חזרה על האמור בתתי סעיפים 6 לעיל במלואם.
2. **הצבעה שלא עפ"י מדיניות ההשקעה**
   1. במקרה בו הקרן מחזיקה בניירות ערך של תאגיד, שבעל השליטה בקרן מחזיק בתאגיד לפחות 5% מסוג כלשהו של אמצעי שליטה, אופן הצבעת הקרן באסיפה תאושר בידי הנציגים החיצוניים בועדת ההשקעות של הקרן. באחריות יחידת בקרת השקעות לקבל את אישור בעלי השליטה של הקרן לקיומן של החזקות כאמור.
   2. אופן הטיפול בפניות מצד הנהלות התאגידים או בעלי השליטה בהם   
      במקרה בו ייעשו פניות מטעם הנהלת תאגיד אשר בעניינו קבועה אסיפה כללית ו/או מטעם בעלי השליטה בתאגיד יובא הדבר לידיעת מנכ"ל הקרן באופן מיידי. שינוי בעמדת הקרן אשר נובע מפניות כאמור, ייעשה אך ורק באישורם של מנכ"ל הקרן ויו"ר ועדת ההשקעות ובהעדרו נציג חיצוני אחר. מנכ"ל הקרן ימסור עדכון על שינוי בעמדת הקרן כאמור לוועדת ההשקעות בישיבתה העוקבת.

7.3 במקרה בו הקרן סבורה כי הקרן צריכה להצביע שלא בהתאם למדיניות ההשקעות (מכל סיבה שהיא) שאושרה על ידי וועדת השקעות ו/או בשונה מהמלצת הגורם המקצועי, יובא הדבר לאישורה מראש של ועדת ההשקעות של הקרן.

1. **דיווח לוועדת ההשקעות אודות אופן ההצבעה**

בהתאם להוראות הממונה, ידווח מנהל השקעות לועדת ההשקעות של הגוף המוסדי, בתדירות שלא תפחת מאחת ל-90 ימים, על אופן הצבעתה בפועל הדיווח יכלול, בין היתר, את הסיבות בשלן הקרן לא הצביעה בהתאם למדיניות ההצבעה של ועדת השקעות של הגוף המוסדי.

1. **התקשרות עם גורם מקצועי ודרך עבודה מול אנטרופי**
   1. ועדת ההשקעות של הקרן אישרה כגורם מקצועי את חברת אנטרופי. כל שינוי בזהות הגורם המקצועי מחייב אישור ועדת ההשקעות של הקרן וזאת על מנת לוודא שהתנאים הקבועים בתקנה 5 לתקנות ולהוראות החוזר המאוחד- ניהול נכסי השקעה (השתתפות גופים מוסדיים באסיפות כלליות(.
   2. הקרן תצביע באסיפות כלליות של התאגידים בהתאם להמלצות של אנטרופי והכל בכפוף למדיניות ההצבעה של הקרן.
   3. ככל וישנם נושאים להצבעה שאינם בהתאם למדיניות של הגורם המקצועי, באחריות המחלקה המשפטית לוודא כי ההצבעה בפועל הינה בהתאם למדיניות ההצבעה של הקרן.
   4. בנוסף לאמור לעיל, מנכ"ל הקרן רשאי לגבי כל אסיפה ובהתאם לשיקול דעתו, לפנות לאנטרופי על מנת לקבל הבהרות ו/או הסברים ו/או פירוט השיקולים אשר הובילו להמלצה לרבות מידע אודות פרטי הפגישות שנערכו עם התאגיד (במידה והתקיימו).
   5. כמו כן, מנכ"ל הקרן רשאי להורות לכל גורם בקרן לבצע בדיקות נוספות לגבי אסיפה מסוימת, מהות הבדיקה והיקפה תהיה בהתאם לשיקול דעתו.